Կարծում եմ, Հայաստանում չկա քաղաքային մի բնակավայր, որը չունենա այսպես ասած <Ֆայլա բազար>: Ֆայլաբազարը վայր է, որտեղ հավաքվում են գործազուրկ մարդիկ` սպասելով և հուսալով, որ մի մեծահարուստ կգա ու փողի դեմաց, երբեմն, նաև, ուղղակի օրվա հացի,իրեն կտա օրվա աշխատանք:Ֆայլաբազարների գորության մասին բազմիցս եմ գրել, բայց ամեն անգամ այնտեղ հավաքված մեծաթիվ մարդկանց տեսնելով` հույսս չեմ կորցնում, որ մի օր դրանք կվերանան: Կվերանան` ոչ թե գործազուրկ քաղաքացիների վերջին հույսը մարելով, այլ նրանց համար քաղաքակիրթ երկրներին վայել աշխատատաեղեր ստեղծելու հետևանքով:Հրազդանի <Ֆայլաբազարն> իր մշտական անդամներն ունի:Սեզոնը բացվելուն պես նրանք ամեն օր առավոտ կանուխ գալիս են ու սպասում հերթական մեծահարուստին:Վճարվում են օրական 2000-8000դրամի չափով` դրա դիմաց կատարելով ամենատարբեր աշխատանքներ, բայց աշխատանք միշտ չի լինում.